Jundeliškių tiltas

Jundeliškių tiltas – tiltas Prienų rajono ir Birštono savivaldybių paribyje, Jiezno seniūnijoje, kelyje , nutiestas per Verknės upę, 2 km į vakarus nuo žiedinės sankryžos su keliu . Tiltą siekia Jundeliškių HE tvenkinio pietrytinės dalies patvanka. Kairiajame krante prie tilto įsikūrusios Jundeliškės, dešiniajame – Kukiškės.

1969 m. pastatytas trijų tarpatramių, gelžbetoninis, 53,10 m ilgio sijinis tiltas. Kontrukcija karpytoji, šalitilčiai surenkamieji, nuo važiuojamosios dalies atskirti parapetiniu atitvaru, turėklai metaliniai. Taurus sudaro atskirų kolonų poros, viršuje apjungtos gelžbetoniniu rygeliu.Henrikas Kebeikis. TILTAS PER VERKNĘ KELIO VILNIUS-PRIENAI-MARIJAMPOLĖ 81,63 KM lietuvai.lt p. 306

2011 m. tiltas per Verknę rekonstruotas.18.Tilto per Verknę BV Fasadas.pdf eviesiejipirkimai.ltAtidaromas eismas tiltu per Verknę ir žiedinėje sankryžoje delfi.lt 2011-08-30 Atliktas susidėvėjusio tilto krantinių ir tarpinių atramų viršutinių dalių atnaujinimas, atraminių guolių pakeitimas, perdangos konstrukcijos sutvarkymas, tilto pakloto pakeitimas, turėklinių blokų pribetonavimas, šalitilčių su 1,50 m pločio einamąja dalimi įrengimas, vandens nuleidimo sistemos sutvarkymas ir kt.

Tilto perdangos formulė – 16,78 + 16,80 + 16,78 m, perdangos ilgis – 50,36 m. Skerspjūvyje sudėtos 8 išilginės tėjinės sijos. Tilto ilgis – 56,46 m, plotis – 13,50 m.

 Šaltiniai 

 Nuorodos 

 Karolis Bunevičius. Verknės upės tiltų ir hidrotechnikos statinių būklės tyrimai portalcris.vdu.lt, 2012.



Kategorija:Lietuvos sijiniai tiltai
Kategorija:Prienų rajono tiltai